《赠萧炼师公弼》
宋代·董嗣杲

吾家阿京爱公弼，吾家泽兄敬公弼。
半生梦与公弼游，岂意相逢在今日。
春风和气见眉宇，玉壶冰鉴藏胸臆。
人间万事君自知，未必君材人尽识。
苏门水木无纖埃，闻君家近公和台。
仙家近日多官府，黄帽青鞋归去来。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。